ใครที่ชอบทานพิซซ่าแป้งบาางกรอบ ขอแนะนำร้านนี้เลยค่ะ “Domino Pizza” พิซซ่าแบรนด์ดังของอเมริกาแป้งพิซซ่าของโดมิโน่จะพิเศษตรงที่ทำจากแป้งสด ทำให้แป้งนั้นนุ่มและรสชาติดีไม่เหมือนใคร

ไม่รอช้าค่ะ เดินไปหยิบเมนูที่เคาน์เตอร์แล้วสั่งทันที “Extravaganzza” (ไซส์ M สำหรับ 2 ท่าน ราคา 325.-) เมนูจะประกอบไปด้วย เปปเปอโรนี, แฮม, ไส้กรอกหมู, พริกเขียว, หอมใหญ่, เห็ด, มะกอกดำ ความหอมเป็นที่หนึ่งเลยค่ะ เวลาเอาเข้าปากจะได้รสชาติของพิซซ่าซอสที่กลมกล่อม เครื่องที่อัดแน่นและชีสเยิ้มๆ
ถาดเดียวไม่พอค่ะ ขออีกถาดมาเติมเต็มกระเพาะ “Spicy Chicken” (ไซส์ M สำหรับ 2 ท่าน ราคา 365.-) 
ทั้งรสชาติของสไปซี่ซอสรสจัดจ้าน กับไก่ชุบแป้งทอดชิ้นโต และเครื่องเทศต่างๆ อัดแน่นด้วยชีส แป้งก็มันกรอบ ไม่ลองไม่ได้นะค้า

นอกจากนี้ยังมีเครื่องเคียงและอาหารทานเล่น เอาไว้ทานคู่กับพิซซ่าด้วยนะคะ และๆๆ ...ใครที่มาสั่งวันอังคารจะพีคมาก เพราะเป็นวันที่โดมิโน่พิซซ่า ซื้อ 1 ฟรี 1 นะคะ! รีบชวนเพื่อนมาจัดเต็มกันเลย